b"\n_START_ARTICLE_\nAlexander Pearce\n_START_SECTION_\nLiv og virke\n_START_PARAGRAPH_\nPearce ble f\xc3\xb8dt i Irland. Mens han jobbet som g\xc3\xa5rdsarbeider, ble han i 1819 tiltalt for \xc3\xa5 ha stj\xc3\xa5let seks par sokker. Han ble deretter sendt til Australia for \xc3\xa5 sone sin straff. Tre \xc3\xa5r senere r\xc3\xb8mte han fra fengslet og ble senere tatt igjen for \xc3\xa5 ha forfalsket brev, som var en alvorlig forbrytelse p\xc3\xa5 den tiden. Han ble tildelt sin andre dom, og m\xc3\xa5tte deretter sendes til Macquarie Harbour fengslet i kolonien.\n_START_SECTION_\nFra r\xc3\xb8mning til kannibalisme\n_START_PARAGRAPH_\nDen 20. september 1822 klarte Pearce og syv andre straffanger \xc3\xa5 flykte fra fengslet. Blant de som deltok i flukten var Robert Greenhill, som, bev\xc3\xa6pnet med \xc3\xb8ks, erklarte seg som ringlederen. Etter 15 dager p\xc3\xa5 flukt i den n\xc3\xa5del\xc3\xb8se naturen var de utsultet. De bestemte seg for \xc3\xa5 trekke str\xc3\xa5; den som trakk det korteste str\xc3\xa5et ble drept og spist. En etter en trakk fangene det korteste str\xc3\xa5et helt til Pearce og Greenhill var igjen. Begge var fortsatt utsultet, og selv om Greenhill hadde \xc3\xb8ksen, klarte Pearce \xc3\xa5 f\xc3\xa5 den fra han mens han l\xc3\xa5 og sov. Deretter skal han ha drept han og spist han. Senere stjal han mat fra et aboriginsk teltomr\xc3\xa5de. Etter 113 dager p\xc3\xa5 r\xc3\xb8mmen ble han endelig tatt av politiet. Han ble deretter sendt tilbake til fengslet han hadde r\xc3\xb8mt fra._NEWLINE_Alexander Pearce ble senere hengt i Hobart den 19. juli 1824 etter \xc3\xa5 ha f\xc3\xa5tt den siste oljen av presten Connolly. Det rapporteres om at like f\xc3\xb8r han d\xc3\xb8de hadde han sagt: - Menneskekj\xc3\xb8tt er uts\xc3\xb8kt. Det smaker bedre enn fisk og svin.\n_START_SECTION_\nFilmatisering\n_START_PARAGRAPH_\nFilmen Van Diemen's Land fra 2009 omhandler Pearce sin flukt."